Gustav Rutopõld

Gustav Rutopõld (3. detsember 1875 Nabala vald, Jüri kihelkond, Harjumaa – 7. jaanuar 1936 Tartu) oli eesti vaimulik.

Ta õppis Tallinna Kreiskoolis. 1918. aastal lõpetas eksternina Rakvere Gümnaasiumi. Samal aastal astus Tartu Ülikooli usuteaduskonda, mille lõpetas 1922. aastal. Praost Gustav Rutopõld †. Eesti Kirik, nr 2, 9 jaanuar 1936 Ta oli Eesti Üliõpilaste Seltsi liige.

Ta töötas aastatel 1895–1905 köstrina Tuhala koguduses, 1905–1914 Viru-Nigula koguduses ja 1914–1919 Rakvere Kolmainu koguduses. 1906. aastal asutas Viru-Nigulas saksakeelse erakooli, mis 1909. aastal õpilaste vähesuse tõttu suleti.Viru-Nigula vald. Hariduse ajaloost Viru-Nigula mail 1919. aastast töötas Hugo Treffneri Gümnaasiumi usuõpetuse õpetajana.Tartu praost G. Rutopõld suri. Uus Eesti, 8. jaanuar 1936

Ordineeriti kirikuõpetajaks 19. juulil 1922 Otepää kirikus.

1923. aastal valiti ta Tartu Peetri koguduse 1. pihtkonna õpetajaks. 1925 kinnitati Tartu praostkonna praostiks ja oli selles ametis kuni surmani. Oli ka Ülema Kirikukohtu liige ja Akadeemilise Usuteadlaste Seltsi revisjonikomisjoni esimees.Konrad Veem. Eesti Vaba Rahvakirik. Dokumentatsioon ja leksikon. EVR Stockholm, 1988

Ta oli Viru Panga juhatuse liige. 1926. aastal asutas koos Eduard Tennmanni ja Jaan Järvega Eesti Evangeeliumi Luteri Usu Koguduste Ühispanga.Priit Rohtmets. Kirikud poliitilise survegrupina: Maailmaliit rahvusvahelise sõpruse edendamiseks kirikute kaudu ja selle Eesti rahvuskomisjon aastatel 1914–1940. Acta Historica Tallinnensia, 2013, 19, 61–88

 Viited 

Kategooria:Rakvere Kolmainu koguduse vaimulikud
Kategooria:Tartu Peetri koguduse vaimulikud
Kategooria:Tartu praostid
Kategooria:Hugo Treffneri Gümnaasiumi õpetajad
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Uus-Peetri kalmistule maetud
Kategooria:Sündinud 1875
Kategooria:Surnud 1936